Sverre Koren Bjertnæs

Sverre Andreas Koren Bjertnæs (født 1976) er en norsk maler og grafiker. Han deltok i sin første utstilling som 15-åring i forbindelse med Nerdrumskolens gruppeutstilling hos Blomqvist i Oslo. Sin første separatutstilling hadde han i Bjarne Melgaards galleri Norsk Anarkistisk Fraksjon i 2000. Karakteristiske arbeider fra hans tidlige periode (1997-2004) er store, nøkternt saklige portretter av ungdom, blant annet samboeren Unni Askelands barn. Fra og med utstillingen «Incognito» (2004) forlot han «tenåringsuskylden som preget de tidlige bildene» og gikk over i en mørkere motivverden hvor et tema var rus, og andre virkemidler var «bruk av blacklight og interiørskildringer av offentlige toaletter».Fra Jan Martin Bergs omtale i biografidelen av utstillingskatalogen Tradisjon og fornyelse, figurativt samtidsmaleri. Nordnorsk Kunstmuseum, 2006. ISBN 82-91834-28-8

Han var som ung tenåring i Trondheim elev hos Tore Bjørn Skjølsvik (1989–93), senere ett år hos Odd Nerdrum (1993–94) før han gikk på Statens kunstakademi 1995-99 og to år på ArtEZ hogeschool voor de kunsten i Enschede, Nederland. 

Han fikk Blix-stipendet i 1999, Anders Jahres Pris for Yngre Kunstnere i 2005 og i 2008 ble han tildelt det første stipendet fra den nyopprettede Håkon Bleken-stiftelsen.

Bjertnæs innledet et kunstnerisk samarbeid med Bjarne Melgaard som strakk seg over flere år og ledet til utstillinger i både Norge og utlandet.https://www.aftenposten.no/amagasinet/i/Xw8X5x/sverre-bjertnes-og-bjarne-melgaard-naar-to-kunstnere-kolliderer

Han ble i 2019 tildelt 10-års «Stipend for etablerte kunstnere» av Norsk kulturråd.

Bjærtnes laget Nobeldiplomet 2025 som blir delt ut i samband med Nobels fredspris 

 Utstillinger i utvalg 
 2025 Håkon Bleken / Sverre Bjertnæs, Grafikk Oslo
 2024 "Hjem" Hengt opp av Fredrik Værslev, Vestfossen Kunstlaboratorium
 2021 "Du finnes", Galleri Brandstrup, Oslo
 2019 "IKKE ALT SOM HAR VÆRT, SKAL VÆRE MED VIDERE", Haugar Vestfold Kunstmuseum
 2018 "Noe må gå i stykker" in collaboration w/ Bjarne Melgaard, Rod Bianco, Oslo
 2017 "Silent conditions", Beers London, London
2014 "Nervous Fluids", Stenersenmuseet
 2009 "Sentiments", Galleri K, Oslo
 2004 «Incognito». Trondheim kunstmuseum og Blomqvist kunsthandel AS
 2001 Ideologiska, Nordic Art Bienale, Göteborg
 2001 Norske bilder
 2001 Schpaa, Bergen Kunstforening
 2000 Galleri No 5, Bergen Kunstforening
 2000 Norsk anarkistisk fraksjon
 2000 "Nekrologer", Drammen kunstforening med kunstnere Unni Askeland og Morten Viskum
 2000 Schpaa: i regi av UKS Den frie utstillingsplass, København
 1999 Avgangsutstillingen Stenersenmuseet åpning, 29. mai 1999
 1999 Galleri Low Atlanta USA, åpning 1. juni 1999
 1998 Stockholm Art Fair, Sverige
 1998 Festspillene i Harstad
 1998 Galleri Ericsson, Oslo
 1997 "Død og Melankoli", Kunsthuset Oslo 

Han er innkjøpt av Trondheim Kunstmuseum (2005), Nordnorsk Kunstmuseum, Astrup Fearnley og Kistefos Museet

 Bibliografi 
 2021 "Mine bilder – om kunst og alkoholisme" Aschehoug

 Referanser 


Kategori:Norske malere
Kategori:Norske grafikere
Kategori:Personer fra Trondheim kommune